আঁখি আলমগীরের অন্যরকম ভালোবাসার গান
ভালোবাসা এক গভীর অনুভূতির নাম। একই ছাতার তলে পায়ে পা মিলিয়ে চার পায়ে চলার নামই ভালোবাসা। স্নিগ্ধ সকালে কফির পেয়ালায় প্রিয় মানুষটিকে সঙ্গী হিসেবে চাওয়া কিংবা আনমনে বিকেলে তাকে ছুঁয়ে যাওয়ার অনুভূতি তারাই বুঝতে পারবে, যারা প্রেমে ডুবে আছে।
সেই আবেদনকে গানে তুলে ধরেছেন আঁখি আলমগীর। গানটিতে তার সঙ্গী হয়েছেন সুরকার শওকত আলী ইমন। প্রায় ২০ বছর পর আবার একসঙ্গে দুজন দ্বৈত গান করলেন। 'কফির পেয়ালা' গানটি লিখেছেন আশিক মাহমুদ। সুর করেছেন আকাশ মাহমুদ। সংগীতায়োজন করেছেন শওকত আলী ইমন।
আগামী ৩১ মার্চ ধ্রুব মিউজিক স্টেশনের ইউটিউব চ্যানেলে আসবে গানটি।
আঁখি আলমগীর দ্য ডেইলি স্টারকে বলেন, 'অনেক গানের ভিড়ে এই গানটা গাওয়ার সময় অন্য রকম মানসিক প্রশান্তি পেয়েছি। এত সুন্দর রোম্যান্টিক ও আবেগী গান গেয়ে দারুণ খুশি হয়েছি। গানটির জন্য চমৎকার ভিডিও নির্মাণ করা হয়েছে। গানটি সবার ভালো লাগবে, এটা মনে-প্রাণে বিশ্বাস করি।'

ভালোবাসা এক গভীর অনুভূতির নাম। একই ছাতার তলে পায়ে পা মিলিয়ে চার পায়ে চলার নামই ভালোবাসা। স্নিগ্ধ সকালে কফির পেয়ালায় প্রিয় মানুষটিকে সঙ্গী হিসেবে চাওয়া কিংবা আনমনে বিকেলে তাকে ছুঁয়ে যাওয়ার অনুভূতি তারাই বুঝতে পারবে, যারা প্রেমে ডুবে আছে।